Hippoksen pesäpallostadion

Hippoksen pesäpallostadion on Jyväskylän Hippoksella Köyhälammen vieressä sijaitseva pesäpallostadion. Se toimii naisten Superpesiksessä pelaavan Kirittärien ja Ykköspesiksessä pelaavan Kirin kotikenttänä. Stadionin katsomokapasiteetti on noin 1 850, joista 1 500 on istumapaikkoja. Stadionin kapasiteettia voidaan nostattaa yli 4 000 katsojaan lisäkatsomoilla.

Vanha pesäpallostadion puretaan vuosina 2023–2025. Vanha tekonurmi viedään Kahakadun liikuntapuistoon.

Pesäpallon Itä–Länsi-ottelu pelataan Jyväskylässä Hippoksen pesäpallostadionilla vuonna 2024 yli 40 vuoden jälkeen.

Historia
Hippokselle rakennettiin ensimmäinen nurmikenttä vuonna 1948. Koska nurmi oli kosteaa, se vaihdettiin soraksi. Hyvän sorapohjan ansiosta pesäpalloilijat siirtyivät pelaamaan Hippokselle. Jyväskylän Kirikin joutui siirtymaan Harjulta pysyvästi Hippokselle vuonna 1968, kun pesäpalloliitto kielsi arvo-otteluiden pelaamisen nurmella. Pian tämän jälkeen kentälle rakennettiin kunnon katsomot ja siitä tuli virallisesti pesäpallostadion. 

Kenttää on kunnostettu vuonna 1994, jolloin alustaksi vaihdettiin pesäpalloalustana yleisimmin käytetty hiekkatekonurmi. Vuonna 2014 hiekkatekonurmi vaihdettiin uuteen ja samalla katsomoa kunnostettiin ja rakenteita uusittiin.

Pesäpallostadion otettiin pois käytöstä vuonna 2023, mutta sen viereen rakennettiin uusi katettu pesäpallostadion.

Stadionilla on pelattu miesten Itä–Länsi-ottelu vuosina 1977 ja 1980.

Yleisöennätys
Hippoksen vanhan pesäpallostadionin miesten yleisöennätys on vuoden 1979 ottelusta Jyväskylän Kirin ja Hyvinkään Tahkon välillä. Tuota ottelua oli seuraamassa 5 496 katsojaa.

Naisten yleisöennätys vanhalla stadionilla on 3 781 finaaliottelusta Kirittäret – Lapuan Virkiä 15. syyskuuta 2012.

Uuden pesäpallostadionin miesten yleisöennätystys on 1 311 katsojaa Jyväskylän Kirin ja Jyväskylän Lohen vastakkaisessa kamppailussa 8. heinäkuuta 2023. 

Uuden pesäpallostadionin naisten yleisöennätys on 1 743 katsojaa Jyväskylän Kirittärien ja Manse PP välisessä ottelussa 9. elokuuta 2023.

Lähteet
 

Pesäpallostadionit
Jyväskylän urheilu
Mäki-Matti